The Green Hornet

The Green Hornet er en amerikansk actionkomedie og kriminalfilm fra 2011. Filmen er regissert av Michel Gondry, og har Seth Rogen, Jay Chou, Cameron Diaz og Christoph Waltz i hovedrollene.

 Handling 
James Reid (Tom Wilkinson) eier en stor avis i Los Angeles. Så dør han plutselig, lenge før sønnen og arvingen Britt (Seth Rogen) er voksen nok for oppgaven det er å ta over avisen. Men den festglade latsabben Britt bestemmer seg for å endre livsstil som en følge av James' død, og slår seg sammen med farens sjåfør Kato (Jay Chou), som også er kung fu-ekspert, for å bli superhelt. De gjør imidlertid sin egen vri på det; de poserer som skurker for å kunne infiltrere mafialigaen. Britt blir kjent som The Green Hornet.

Det går ikke lenge før Kato er lei av at Britt tar all æren for arbeidet de gjør, og det gjør ikke ting mindre komplisert at de begge er interesserte i et romantisk forhold med Britts assistent, Lenore Case (Cameron Diaz). Men de må legge uenighetene til side for å prøve å stoppe mafiabossen Chudnofsky (Christoph Waltz).

 Rolleliste 
 Seth Rogen i rollen som Reid / The Green Hornet
 Jay Chou i rollen som Kato
 Cameron Diaz i rollen som Lenore Case
 Tom Wilkinson i rollen som James Reid
 Christoph Waltz i rollen som Chudnofsky
 David Harbour i rollen som D.A. Frank Scanlon
 Edward James Olmos i rollen som Mike Axford
 Jamie Harris i rollen som Popeye
 Chad Coleman i rollen som Chili
 Edward Furlong i rollen som Tupper
 Analeigh Tipton i rollen som Ana Lee
 Joshua Erenberg i rollen som Young Britt
 James Franco i rollen som Danny Crystal Cleer

 Eksterne lenker 



Kategori:Filmer fra 2011
Kategori:Actionkomedier fra USA
Kategori:Kriminalfilmer fra USA
Kategori:Engelskspråklige filmer